1994-ben szerepelhettek először a nemzetközi versenyen, de az 1993 és 2003 között érvényben lévő kieséses rendszer értelmében minden második évet ki kellett hagyniuk rossz eredményeik miatt. 1996-ban rendhagyó módon egy előválogatót rendeztek, ahol nem sikerült kivívniuk a részvételt, így első és második szereplésük között négy év telt el. 2000-ben elérték a legjobb eredményüket, ami 17. hely volt, majd a 2002-es versenyen ezt is túlszárnyalták, hiszen először bejutottak a legjobb 10 közé, 9.-ek lettek. A következő évben ismét szép eredményt értek el, 10.-ek lettek, ezért a következő évben nem kellett elődöntőben szerepelni, egyből a döntőbe jutottak. 2005-ben elérték eddigi legjobb eredményüket, az elődöntő megnyerése után a 3. helyen végeztek a fináléban. A következő évben ismét nem kellett elődöntőzniük, ekkor eggyel rosszabb, 4. helyen zárták a versenyt. 2007-ben az előző évi szép eredmény miatt ismét automatikusan a döntőbe kvalifikálták magukat, ahol már nem sikerült a legjobb 10 közé kerülni, 13.-ok lettek. 2008-ban 20.-ként, míg 2009-ben eggyel jobb helyen, 19.-ként végeztek.